วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 22 ก.พ.60
22 ก.พ. 2560

วิเคราะห์ตลาดภาคบ่าย – บล.เอเอสแอล
 
วิเคราะห์ตลาดภาคบ่าย
 
ภาครวมตลาดภาคเช้า
SET Index ปิดภาคเช้า 1,567.70 จุด (+3.28 จุด,+0.21%) กรอบ 1,570-1,561 จุด มูลค่าการซื้อขาย 21,929 ลบ. เรียงลำดับมูลค่าการซื้อขายรายกลุ่มENERG BANK ICT COMM PETRO CONMAT TRANS PROP ตามลำดับ. ตลาดภูมิภาค [Hang Seng +0.72%][KOSPI +0.13%][Nikkei225 -0.07%][ChinaA50 -0.09%][TAIEX +0.15%]

 [ติดตาม]

– ดัชนีราคาผู้บริโภค (CPI) เดือนม.ค. อียู 17.00น.
– FOMC สหรัฐเปิดเผยรายงานการประชุมวันที่ 31 ม.ค.-1 ก.พ. สหรัฐ 02.00น.
 
รายงานกนง.ระบุการฟื้นตัวของศก.ไทยเริ่มชัดเจนมากขึ้น แต่ยังต้องเผชิญความไม่แน่นอนด้านตปท.อยู่มาก
ธนาคารแห่งประเทศไทย (ธปท.) เผยแพร่รายงานการประชุมคณะกรรมการนโยบายการเงิน (กนง.) เมื่อวันที่ 8 ก.พ.60 ซึ่ง กนง.เห็นควรให้คงอัตราดกเบี้ยนโยบายไว้ที่ 1.50% โดยประเมินว่าเศรษฐกิจไทยมีแนวโน้มขยายตัวดีกว่าที่ประเมินไว้ แต่ยังมีปัจจัยเสี่ยงในด้านต่างประเทศที่ยังต้องติดตามพัฒนาการต่อไปอย่างใกล้ชิด สำหรับอัตราเงินเฟ้อได้กลับเข้าสู่กรอบเป้าหมายแล้วและมีแนวโน้มปรับสูงขึ้น ขณะที่ภาวะการเงินโดยรวม ยังผ่อนคลายและเอื้อต่อการฟื้นตัวของเศรษฐกิจ สะท้อนจากสภาพคล่องในระบบการเงินที่ยังอยู่ในระดับสูง และอัตราดอกเบี้ยที่แท้จริงที่ยังอยู่ในระดับต่ำ แม้อัตราผลตอบแทนพันธบัตรปรับสูงขึ้นจากปัจจัยทั้งในและต่างประเทศ ทั้งนี้ ในด้านอัตราแลกเปลี่ยน ความไม่แน่นอนจากเหตุการณ์ในต่างประเทศส่งผลให้เงินบาทโน้มแข็งค่าขึ้นบ้างเมื่อเทียบกับสกุลคู่ค้าคู่แข่งสำคัญ ซึ่งคณะกรรมการฯ มองว่าอาจไม่เป็นผลดีต่อการฟื้นตัวของเศรษฐกิจไทยเท่าที่ควร (Source : IQ สำนักข่าวอินโฟเควสท์)
 
IMPACT (+) PTT PTTGC AOT CPALL TOP KBANK BJC CPF BLA TASCO KTB IVL MAKRO MINT MTLS BCP 
IMPACT (-) U BIGC DTAC BAY DELTA BDMS GPSC GLOBAL CBG BEM HMPRO KTC TCAP BEC BTS LH   
 
แนวโน้มตลาดและหุ้นเทคนิคที่น่าสนใจ 
         
SET Index 
ดีดตัวในกรอบแคบ SET index มีแรงขายออกต่อเนื่องจากวานนี้หลังไม่สามารถผ่านยืน 1,580 จุดขึ้นไปได้ แนวโน้มเริ่ม Downtrend ระยะสั้น ระยะกลางดัชนีมีแนวรับหลักที่ 1,555 จุด แนวต้านระยะสั้นอยู่ที่ 1,580 จุดตามลำดับ เน้นเก็งกำไรระยะสั้น
 
TTW 
ปริมาณการซื้อขายเพิ่มขึ้น
TTW ระยะกลางยังคงเป็น Sideway อย่างไรก็ตามวันนี้ช่วงเช้าปริมาณการซื้อขายเพิ่มขึ้นเมื่อเทียบกับค่าเฉลี่ย 5 วันก่อนหน้า แนวรับ 10.40-10.70 บาท เป็นกรอบแนวรับ แนวต้าน 11.20 และ 11.80 บาทตามลำดับ ตัดขาดทุนหากหลุด 10.40 บาทลงมา 
 
M 
แท่งเทียนเชิงบวกเหนือแนวรับ
M ระยะสั้นมีแท่งเทียนเชิงบวกพร้อมยืนเหนือแนวรับ 58-59 บาทได้อย่างแข็งแกร่ง ผ่านยืน 60 เป็นสัญญาณซื้อตามต่อเนื่อง แนวต้านหลัก 62-63 บาทตามลำดับ ระยะกลางทำรูปแบบ W-Shape ตัดขาดทุนหากหลุด 58 บาทลงมา